

**Movie Library**

Projektni zadatak

Verzija 1.0

Tri musketara

Momčilo Milić 2019/0377

Mateja Milojević 2019/0382

Nikola Mitić 2017/0110

Elektrotehnički fakultet u Beogradu

Principi Softverskog Inženjerstva (SI3PSI)

**Spisak Izmena**

|  |  |  |  |
| --- | --- | --- | --- |
| **Datum** | **Verzija** | **Kratak opis** | **Autor** |
| 18.3.2022. | 1.0 | Inicijalna verzija | Momčilo Milić |
|  |  |  |  |
|  |  |  |  |

# 

# 

# 

# 

# 

# 

# 

Sadržaj

[**Bitna terminologija:** 4](#_Toc98513665)

[**1. Uvod** 5](#_Toc98513666)

[**1.1 Rezime** 5](#_Toc98513667)

[**1.2 Namena dokumenta i ciljna grupa** 5](#_Toc98513668)

[**2. Opis Problema** 5](#_Toc98513669)

[**3. Kategorija Korisnika** 5](#_Toc98513670)

[**3.1 Gost** 5](#_Toc98513671)

[**3.2 Registrovani korisnik** 5](#_Toc98513672)

[**3.3 Administrator** 6](#_Toc98513673)

[**4. Opis proizvoda** 6](#_Toc98513674)

[**4.1 Pregled arhitekture sistema** 6](#_Toc98513675)

[**4.2 Pregled Karakteristika** 7](#_Toc98513676)

[**5. Funkcionalni zahtevi** 7](#_Toc98513677)

[**5.1 Registracija korisnika** 7](#_Toc98513678)

[**5.2 Autorizacija korisnika** 7](#_Toc98513679)

[**5.3 Autorizacija administratora** 7](#_Toc98513680)

[**5.4 Pregled u režimu gost** 7](#_Toc98513681)

[**5.5 Kreiranje stranica** 7](#_Toc98513682)

[**5.6 Opcije korisničkog profila** 8](#_Toc98513683)

[**5.7 Pregled *Library* stranice** 9](#_Toc98513684)

[**5.8 Pregled tuđeg profila** 9](#_Toc98513685)

[**5.9 Traka za navigaciju** 10](#_Toc98513686)

[**5.10 Prikaz početne stranice** 10](#_Toc98513686)

[**5.11 Administriracija sadrzaja kreiranog od strane korisnika** 10](#_Toc98513686)

[**7. Kvalitet** 10](#_Toc98513687)

[**8. Nefunkcionalni zahtevi** 11](#_Toc98513688)

[**9. Zahtevi za korisničkom dokumentacijom** 11](#_Toc98513689)

[**10. Plan i prioriteti** 11](#_Toc98513690)

# **Bitna terminologija:**

* *Library* stranica: stranica koja sadrži podatke o filmu ili glumcu
* *Handle*: referenca na library stranicu sa posebnim nazivom. Počinje sa simbolom @.
* Profil: stranica korisnika.

# 

# 

# 

# 

# 

# 

# 

# 

# 

# 

# 

# **1. Uvod**

## **1.1 Rezime**

Projekat *Movie library* je deo praktične nastave predmeta Principi softerskog inženjerstva. Aplikacija je namenjena svima koji žele da imaju jednostavan pristup informacijama o velikom broju filmova kao i diskusiji o istim.

## **1.2 Namena dokumenta i ciljna grupa**

Ovaj dokument definiše namenu projekta, kategoriju korisnika i osnovne zahteve. Dokument je namenjen svim članovima projektnog tima.

# **2. Opis Problema**

Internet je primarni oblik komunikacije u današnjem svetu. Bilo da je samo razmena informacija, nalaženje odrenjenih podataka ili okupljanje ljudi oko zajedničkog interesovanja. Ovaj sajt će služiti svima koji žele da pristupe javnoj biblioteci filmova i da vide utiske drugih korisnika kao i da ostave svoje utiske na filmove ili glumce. Gosti sajta će moći da gledaju razne podatke o filmovima i glumcima kao i njihove ocene. Registrovani korisnici će imati pristup pravljenju različitih tipova lista filmova i ostavljanju utisaka. Korisnici će takođe imati priliku da na stranici flima vide dostupnost odgovarajućeg filma u bioskopima i na video platformama. Zbog toga sajt nudi opciju preusmeravanja ka odgovarajućim sajtovima za te bioskope ili video platforme. Administrator kontroliše postavljanje i ažuriranje *Library* stranica.

# **3. Kategorija Korisnika**

Postoje tri vrste korisnika: gost, registrovani korisnik, moderator i administrator.

## **3.1 Gost**

Gost ima mogućnost da pregleda javne stranice, ali takođe i da se registruje. Gost ne može da komentariše, ne može da gleda korisničke liste i ne može da klikne da mu se sviđaju stranice i komentari.

## **3.2 Registrovani korisnik**

Registrovani korisnik poseduje profil na koji se prvo mora ulogovati. Ako je ulogovan, na *Library* stranicama korisnik može da ostavi komentare i da klikne da mu se sviđa ili ne sviđa tuđi komentar. Na stranici svog profila korisnik može da ažurira svoje podatke, pravi personalizovane liste filmova i da pregleda sačuvane korisnike. Korisnik takođe može da pregleda stranice drugih korisnika. Na njima može videti sve komentare koje je taj korisnik postavio, može videti liste tog korisnika i ima opciju da sačuva tog korisnika na svoj profil.


## **3.3 Administrator**

Administrator je registrovani korisnik koji može dodavati nove *Library* stranice i ažurirati ih. Može i da briše nepoželjne komentare na tim stranicama, da dodeli administratorske privilegije drugim korisnicima i da pregleda sve administriatore. Takođe može da zabrani korisniku da koristi sajt.

# **4. Opis proizvoda**

## **4.1 Pregled arhitekture sistema**

Ceo sistem treba da funkcioniše kao sajt koji je smešten na Web server koji podržava PHP i Ajax. Na taj server povezan je MySQL server na kom se nalazi baza podataka koja sadrži podatke o filmovima i glumcima kao i podatke o svim profilima korisnika i administratora. Putem PHP upita i preko baze podataka Web server kreira statički HTML kod koji dalje doseže do osobe koja pristupa sajtu preko interneta.



## 

## 

## **4.2 Pregled Karakteristika**

|  |  |
| --- | --- |
| **Korist za korisnika** | **Karakteristika koja je obezbeđuje** |
| Pristup sa bilo kog uređaja | Sajtu se pristupa preko Web browsera i sajt je adaptibilan na vrstu uređaja sa koje se pristupa |
| Korisnici imaju brz i lak pristup sajtu | Sistem je online i konstantno je dostupan korisnicima |
| Uvid u raznovrsne utiske drugih korisnika | Korisnički komentari i personalizovane liste su javne za druge korisnike |
| Pristup podacima o širokom izboru filmova i glumaca | Sajt je povezan sa bazom podataka koja sadrži sve informacije o dostupnim filmovima i glumcima |

# **5. Funkcionalni zahtevi**

## **5.1 Registracija korisnika**

U slučaju da korisnik ne poseduje svoj nalog, treba omogućiti korisniku da ga napravi. Podaci o korisniku se čuvaju u bazu podataka i sadrže username i šifru na osnovu kojih korisnik može pristupiti sistemu.

## **5.2 Autorizacija korisnika**

Korisnici se autorizuju unošenjem korisničkog imena i šifre. Ovi podaci moraju biti egzaktni sa podacima koji se nalaze u bazi.

## **5.3 Autorizacija administratora**

Administrator se autorizuje unošenjem username-a i šifre preko iste forme kao i korisnici. Prilikom autorizacije se proverava da li je korisnik administrator.

## **5.4 Pregled u režimu gost**

Gost je podrazumevani korisnički prilikom prvog posećivanja stranice. Ovaj tip korisnika nema mogućnost sviđanja i ne može da komentariše stranice. Gost može da gleda *Library* stranice i korisničke profile, ali ne može da gleda liste drugih korisnika.

## **5.5 Kreiranje stranica**

Kreiranje stranica može da vrši samo administrator.

**5.5.1 Kreiranje stranica filma**

Kreiranje stranica filma vrši isključivo administrator preko posebne forme. Administrator unosi naziv filma, datum objavljivanja, trajanje filma, režisere, pisce, opis filma, žanrove kojima film pripada, u kojim bioskopima se film trenutno prikazuje i na kojim video platformama se prikazuje i opciono slike i snimke vezane za film. Prilikom kreiranja stranice se čuvaju podaci o filmu u bazi podataka.

**5.5.2 Kreiranje stranica glumca**

Kreiranje stranica glumca vrši isključivo administrator preko posebne forme. Administrator unosi ime glumca, datum rođenja i opciono slike i snimke vezane za glumca. Prilikom kreiranja stranice se čuvaju podaci o glumcu u bazi podataka.

## **5.6 Opcije korisničkog profila**

Ove opcije su dostupne samo registrovanim korisnicima.

**5.6.1 Uređivanje profila**

Prelazak u režim uređivanja profila u kom korisnik može promeniti određene karakteristike svog profila poput imena, slike, opisa i sl. kao i uklanjanje samog korisnika. Izmena se evidentira u bazu podataka.

**5.6.2 Kreiranje liste**

Kreiranje prazne liste filmova sa proizvoljnim nazivom. Kreirana lista se čuva u bazu podataka.

**5.6.3 Uređivanje liste**

Prelazak u režim uređivanja liste u kom korisnik za izabranu listu može menjati naziv, uklanjati filmove iz nje ili ukloniti listu u potpunosti. Bilo kakva izmena nad listom se evidentira u bazu podataka na adekvatan način.

**5.6.4 Pregled sačuvanih profila**

Lista sačuvanih profila je prikazana na strani profila korisnika.

**5.6.5 Prelazak na stranu sačuvanog profila**

Pritiskom na naziv ili neku drugu karakteristiku profila prikazanog u listi sačuvanih profila, korisniku se otvara strana tog profila.

## **5.7 Pregled *Library* stranice**

**5.7.1 Pregled sadržaja *Library* stranice**

Korisnik može videti informacije o *Library* stranici.

**5.7.2 Dodavanje filmova u listu**

U slučaju da je stranica film registrovani korisnici mogu sačuvati, odnosno dodati referencu na posmatrani film u neku od njihovih listi. Čuvanje fima u listu se evidentira u bazu podataka.

**5.7.3 Postavljanje komentara**

Registrovani korisnici mogu postaviti komentar u vidu teksta koji može da sadrži *Handle* ka određenim *Library* stranicama. Nakon postavljanja komentara isti se evidentira u bazu.

**5.7.4 Sviđanje i nesviđanje *Library* stranice**

Registrovani korisnik može da klikne da mu se *Library* stranica sviđa ili ne sviđa. Kroisničke preference se čuvaju u bazu podataka.

**5.7.5 Interagovanje sa komentarom**

**5.7.5.1 Sviđanje i nesviđanje komentara**

Registrovani korisnik može da klikne da mu se komentar sviđa ili ne sviđa. Korisničke preference se čuvaju u bazu podataka.

**5.7.5.2 Prelazak na *Library* stranicu iz komentara**

Pritiskom na *Handle*-a iz komentara, korisnik prelazi na *Library* stranicu do koje vodi ta referenca.

**5.7.5.3 Prelazak na profil korisnika iz komentara**

Pritiskom na naziv ili neku drugu karakteristiku profila prikazanog u komentaru, korisniku se otvara strana tog profila.

## **5.8 Pregled tuđeg profila**

**5.8.1 Čuvanje profila**

Registrovani korisnici mogu sačuvati referencu na tuđ profil.

**5.8.2 Pregled korisničkih informacija profila**

Korisnici mogu videti informacije o korisniku čiji profil posmatraju.

**5.8.3 Pregled istorije komentara**

Korisnici mogu videti listu komentara korisnika čiji profil posmatraju sa referencama na stranu glumca ili filma na kojima su postavljeni.

**5.8.4 Interagovanje sa listom**

Samo registrovani korisnici mogu interagovati sa listama.

**5.8.4.1 Sviđanje i nesviđanje liste**

Korisnici mogu kliknuti da im se svidja ili ne svidja lista.

**5.8.4.2 Čuvanje liste**

Korisnici mogu sačuvati listu sa profila koji posmatraju.

**5.8.4.3 Prelazak na stranicu filma iz liste**

Korisnici mogu otići na stranicu filma preko *Handle*-a iz liste.

## **5.9 Traka za navigaciju**

**5.9.1 Opcija za registraciju**

Korisniku se otvara prozor za unos potrebnih informacija za registraciju na sistem.

**5.9.2 Opcija za prijavljivanje**

Korisniku se otvara prozor za unos potrebnih informacija za prijavljivanje na sistem.

**5.9.3 Opcija za odlazak na sopstveni profil**

Korisniku se otvara stranica njegovog profila u slučaju da je ulogovan, a u slučaju da nije prikazuju se opcije za prijavljivanje i registraciju.

**5.9.4 Opcija za odjavljivanje sa profila**

Korisnik prestaje da bude ulogovan i prelazi u režim gosta.

**5.9.5 Pretraživanje stranica**

Korisnik može da unese naziv proizvoljne *Library* stranice ili naziv korisničkog profila na koju želi da pređe.

**5.9.6 Prečica za kreiranje stranica**

Ova opcija je dostupna samo administratoru i ona otvara dodatnu stranicu preko koje se bira tip stranice za kreiranje.

## **5.10 Prikaz početne stranice**

**5.10.1 Prikaz najnovijih filmova**

Korisnik vidi listu filmova koja je sortiran na osnovu popularnosti i datuma prvog prikazivanja filma.

**5.10.1.1 Prelazak na stranicu filma**

Korisnik može klikom na film da predje na stranicu tog filma.

## **5.11 Administriracija sadrzaja kreiranog od strane korisnika**

**5.11.1 Uklanjanje komentara nepoželjnog karaktera**

Administrator klikom na dugme vidljivom samo njemu pored komentara može momentalno ukloniti komentar.

**5.11.2 Zabrana korisnika**

Administrator klikom na dugme vidljivom samo njemu na proizvoljnom korisničkom profilu može momentalno zabraniti profil, pri čemu će zabranjeni korisnik pri prijavljivanju imati samo stranu na kom piše da mu je nalog zabranjen i neće imati pristup nijednoj funkcionalnosti sistema. Moguće je ostaviti opcionu poruku koja se prikazuje prilikom logovanja. Profil korisnika koji ima zabranu perstaje da bude vidljiv..

**5.11.2.1 Poništavanje zabrane korisnika**

Administator pritiskom na isto dugme za zabranu korisnika koji je već zabranjen anulira zabranu i vraća korisnički nalog u prvobitno stanje.

**6. Pretpostavke i ograničenja**

Sve stranice sajta treba da imaju jedinstven dizajn. Neophodno je čuvanje podataka o prijavljivanju korisnika. Sistem treba isprojektovati tako da dodavanje novih *Library* stranica bude omogućeno samo od strane ovlašćenih administratora, kao i da podrazumevani korisnički tip gost nema pristup funkcionalnostima registrovanih korisnika. Radi očuvanja jedne od vitalnih karakteristika sistema, neophodno je imati brz i efikasan pristup ažuriranja dostupnosti filmova kao i informacijama o najnovijim filmovima. Poželjno je i pametno onemogućiti postavljanje komentara sa nepoželjnim karakterom u vidu filtera.

# **7. Kvalitet**

Treba izvršiti testiranje tehnikama crne kutije sve funkcionalnosti. Potrebno je testirati pokušaj čitanja *Library* stranica tokom njihove izmene, pristup funkcionalnostima registrovanih korisnika iz režima gosta, osnovne administratorske funkcionalnosti i njihovu pristupačnost, povratak zabranjenog korisnika, rad filtera pri postavljanju komentara sa nepoželjnim karakterom, računicu sviđanja pri višestrukom menjanju, pojavu i redosled najnovijih filmova pri dodavanju kao i izmenu njihovih dostupnosti i sl.

# **8. Nefunkcionalni zahtevi**

**8.1 Sistemski zahtevi**

Web server na kom se nalazi sistem mora biti kompatibilan sa PHP-om i MySQL bazom podataka. Sistem takođe treba da bude kompatibilan sa svim važnijim internet pretraživačima.

**8.2 Ostali zahtevi**

Bitno je da sistem ima efikasan odziv i vizuelnu dinamičnost stranice.

# **9. Zahtevi za korisničkom dokumentacijom**

**9.1 Uputsvo za korišćenje sajta**

Namenjeno je samo administratorima i sadrži opis dodavanja i ažuriranja library stranica.

**9.2 Označavanje**

Svaka stranica treba da ima logo i naziv sajta u zaglavlju. *Library* stranice treba da imaju neophodne podatke o odgovarajućem filmu/glumcu.

# **10. Plan i prioriteti**

Funkcionalna verzija treba da sadrži sledeće funkcionalnosti:

* pregled *Library* stranica
* autorizacija registrovanih korisnika
* prijava korisnika na sistem
* osnovne administratorske funkcionalnosti
* mogućnost reakcije na *Library* stranicu (sviđanje ili nesviđanje)
* funkcionalnosti profila, komentara, listi i svih ostalih funkcionalnosti

Buduće verzije bi omogućile kupovinu karata sa sajta, automatsko dodavanje novih *Library* stranica, mogućnost deljenja listi putem društvenih mreža…